Komisijos reglamentas (EB) Nr. 1739/2003
2003 m. rugsėjo 30 d.
dėl cukraus sektoriui skirto gamybos kvotomis garantuoto kiekio ir lengvatinio įvežimo didžiausios spėjamos cukraus rafinavimo fabrikų atsargų paklausos 2003-2004 prekybos metams sumažinimo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2001 m. birželio 19 d. Tarybos reglamentą (EB) Nr. 1260/2001 dėl bendro cukraus sektoriaus rinkų organizavimo [1] su pakeitimais, padarytais Komisijos reglamentu (EB) Nr. 680/2002 [2], ypač į jo 10 straipsnio 6 dalį ir 39 straipsnio 6 dalį,
kadangi:
(1) Reglamento (EB) Nr. 1260/2001 10 straipsnio 3 dalis ir 4 straipsnis nustato, kad garantinis kiekis pagal gamybos kvotas turėtų būti sumažintas iki spalio 1 d. kiekvieniems prekybos metams, jei atitinkamų metų prognozės rodo, kad eksporto balansas viršija maksimalų balansą, nustatytą Žemės ūkio susitarimu, sudarytu pagal Sutarties 300 straipsnio 2 dalį.
(2) Prognozės 2003-2004 prekybos metams rodo, kad eksportuojamas balansas viršiją minimalųjį balansą, nustatytą Žemės ūkio susitarimu. Dėl šios priežasties yra būtina nustatyti garantuoto kiekio bendrąjį sumažinimą ir jį padalyti vienu atveju tarp cukraus, izogliukozės ir inulino sirupo ir kitu atveju tarp susijusių gamybos regionų, naudojant Reglamento (EB) Nr. 1260/2001 10 straipsnio 4 dalyje nustatytus koeficientus.
(3) Pagal Reglamento (EB) Nr. 1260/2001 10 straipsnio 5 dalį kiekviena valstybė narė turi paskirstyti skirtumą, kuris susidaro tarp gamintojo subjektų, esančių tos valstybės narės teritorijoje, pagal esamą santykį tarp A ir B atitinkamo produkto kvotų ir šios valstybės narės pagaminto A pagrindinio kiekio ir B pagrindinio kiekio.
(4) Reglamento (EB) Nr. 1260/2001 39 straipsnio 5 dalis nustato, kad garantuoto kiekio sumažinimas sąlygoja spėjamos Bendrijos cukraus rafinavimo fabrikų didžiausios žaliavinio cukraus paklausos sumažinimą. Dėl šios priežasties yra būtina nustatyti atitinkamą šios paklausos sumažinimą ir paskirstyti ją tarp atitinkamų valstybių narių.
(5) Valstybėms narėms turėtų būti nustatyti terminai, kuriais jos įvestų sumažinimus, taikomus kiekvienam subjektui, esančiam jų teritorijoje.
(6) Kadangi Cukraus vadybos komitetas nepateikė savo nuomonės per pirmininko nustatytą laiką,
PRIĖMĖ ŠĮ SPRENDIMĄ:
1 straipsnis
1. Reglamento (EB) Nr. 1260/2001 10 straipsnio 4 dalimi garantuotas kiekis pagal 2003/2004 prekybos metų gamybos kvotas sumažinamas 215513 tonomis baltojo cukraus ekvivalento.
2. 1 pastraipoje numatytas sumažinimas paskirstomas pagal gamybą ir regionus pagal I priedą.
II priede nustatomi sumažinti pagrindiniai kiekiai, naudojami 2003/2004 prekybos metais paskirstyti gamybos kvotas gamintojo subjektams.
3. Iki 2003 m. lapkričio 1 d. valstybės narės įveda specifinį sumažinimą kiekvienam gamintojo subjektui, kuriam 2003/2004 prekybos metais buvo suteikta gamybos kvota, ir pagal šį sumažinimą patikslintas A ir B kvotas.
2 straipsnis
1. Reglamento (EB) Nr. 1260/2001 39 straipsnio 5 dalimi spėjama didžiausia Bendrijos cukraus rafinavimo fabrikų atsargų paklausa 2003/2004 prekybos metams sumažinama 2691,5 tonomis baltojo cukraus ekvivalento.
2. 1 pastraipoje numatytas sumažinimas paskirstomas tarp valstybių narių pagal III priedą.
3 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. rugsėjo 30 d.